cyanic-selkie/wikianc huggingface dataset:
Dashboard (macOS)
Dashboard er et dataprogram som ble lansert sammen med Mac OS X 10.4 Tiger. Dashboard er et semitransparent lag som kan inneholde mange små hjelpeprogrammer kalt widgets. F.eks kalkulator, TV-guide, kalender, oversikt over været, ordbøker, oversettelsesfunksjoner osv, alt etter brukerens behov. Det finnes også en egen wikipediawidget. Dashboard aktiveres via et ikon i dokken eller med F12-funksjonstasten (på enkelte tastaturer F4). Widgets er basert på HTML, Cascading Style Sheets, og JavaScript, som er en ny måte å skrive skrivebordsverktøy på til systemet.
I første versjon var 14 forskjellig widgets inkludert.
Mars (2004)
Handling
Et sted i Russland ligger det en by som heter Marks (oppkalt etter Karl Marx, grunnleggeren av kommunistisk ideologi) hvor samtlige innbyggere arbeider ved en fabrikk som produserer forskjellige leketøy, og de mottar lønnen deres i form av leker. Nyheter fra andre steder kommer svært sjeldent til dette avsidesliggende området.
Men en morgen våkner en tidligere bokser ved navn Boris på et tog, og han legger merke til de fire bokstavene: MAR_S. I byen møter han nye mennesker som Grigoriy, en ung drømmer som er forelsket i Greta - den lokale bibliotekaren. Men drømmen hennes er å komme seg ut av denne byen.
Nguyễn Thị Tâm
Nguyễn Thị Tâm (født 4. april 1994) er en vietnamesisk bokser.
Hun representerte Vietnam under Sommer-OL 2020 i Tokyo, hvor hun ble utslått i første runde.
Afroscotonomus
Afroscotonomus er en slekt av biller som hører til familien kortvinger (Staphylinidae). De kan kjennes på lang og smal, mer eller mindre sylindrisk kroppsform og nokså kort bein. Disse billene lever på bakken der den smale kroppsformen hjelper dem å ta seg lett fram mellom løvstrø og røtter.
Utseende
Middelsstore (3 – 10 mm), slanke biller, mer eller mindre sylindrisk kroppsform. De fleste artene er mer eller mindre gul- eller brunaktige. Hodet er ganske stort, gjerne mer eller mindre firkantet, og skilt fra brystskjoldet (pronotum) ved en tydelig, smal "hals". Fasettøynene er vanligvis ganske små og antennene tynne. Antennene er festet under en "hylle" dannet av pannens fremkant. Brystskjoldet (pronotum) er gjerne lengre enn bredt, noen ganger smalere enn hodet. Dekkvingene er omtrent så lange som brystskjoldet, omtrent parallellsidige. Bakkroppen er lang og mer eller mindre sylindrisk, oftest kraftig punktert. Beina er vanligvis ganske korte, og, særlig hos den artsrike slekten Lathrobium, kraftige, tilpasset graving.
Levevis
Smalkortvingene er bakkelevende rovdyr som særlig finnes på litt fuktige steder.
Utbredelse
Slekten er utbredt i det sentrale Afrika (Den demokratiske republikken Kongo).
Rosetta
Rosetta kan vise til:
Chukha
Chukha (tidligere Chhukha) er et av Bhutans 20 dzongkhag eller fylker.
Fylkeshovedstaden Phuentsholing ligger ved den eneste veien mellom India og vest-Bhutan.
Gewog
Chukha består av 11 «underdistrikt» eller gewog:
Scandinavian design
Scandinavian design er et begrep som oppsto i 1950-årene for å karakterisere datidens stilfølelse og kunstnerideal. Stilen var inspirert av funksjonalismen, men med en mykere linjeføring. Begrepet kan både oppfattes som en stilbetegnelse, som en betegnelse på en nordisk livsstil og på en nordisk arbeidsmetode.
I den grad det er snakk om en stilperiode, har den blant annet blitt beskrevet som «bleke naturlige farger, beskjedne dimensjoner og småbrukeraktig lerret eller mykt naturfarget skinn». «Den nordiske lyse, myke og lette innredningsstilen vakte internasjonal oppmerksomhet og ble i store deler av verden sett på som symbol på 'det nye hverdagslivet'.»
I den grad det er snakk om en nordisk livsstil, kan det blant annet beskrives som et sosialdemokratisk likhetsideal, med «vakrere hverdagsvarer» til flest mulig for en overkommelig pris, også gjennom rimeligere materialvalg som i stålbestikk.
I den grad det er snakk om en kunstnerisk arbeidsmetode kan det for eksempel beskrive datidens forståelse av brukskunstnerens tosidige arbeidsmetode: vekslingen mellom å formgi serieproduserte modeller for industrien og å arbeide i eget verksted med å skape unike brukskunstgjenstander.
Begrepet ble etablert i USA i forbindelse med vandreutstillingen «Design in Scandinavia», som ble vist på en rekke museer i USA og Canada 1954–57. Perioden og begrepet skapte en goodwill eller merkevareforståelse for nordisk design som fremdeles står seg, og fremdeles bidrar til å gi nordiske formgivere et godt internasjonalt omdømme. Begrepet brukes derfor fremdeles, selv om det nå er vanskeligere å peke på en enhetlig nordisk designidentitet.
Kunstnerpriser som Lunningprisen (1951–70) og Jacobprisen (1957–) ble etablert innenfor Scandinavian design-generasjonen.
Sverre (album)
Sverre er et musikkalbum med Sverre Kjelsberg, utgitt i 1982.
Humanistene
Humanistene (tidligere Humanistforbundet) er et livssynssamfunn som ble etablert i 1997 og som beskriver sitt livssyn som et «inkluderende humanistisk verdenssyn». De uttaler at de er åpne både for «ikke-religiøse og religiøse humanister», og at de ønsker «å bidra til dialog og felles forståelse på tvers av religiøse og livssynsmessige ulikheter». Forbundet har som mål å bygge på verdier som rettferdighet, solidaritet, respekt og raushet. Humanistene tilbyr seremonier som gravferdsseremoni, humanistisk konfirmasjon, bryllupsseremoni, og navneseremoni. Menneskerettighetene er en sentral del av verdigrunnlaget. Humanistene tilbyr sosiale og tematiske møteplasser og seremonier tilpasset enkeltindividets behov. I 2022 hadde de 4,200 medlemmer og 75 seremoniledere.
Historie og idégrunnlag
Forbundet ble stiftet i 1997 og har hatt flere ulike navn. Det het Sekulært Fellesskap, deretter Sosialhumanistene, fra 2013 Humanistforbundet og fra 2021 Humanistene. Forbundet ble ved etableringen registrert som trossamfunn og fikk vigselsrett fra starten, men kritiserte samtidig det de mente var et kunstig skille mellom trossamfunn og livssynssamfunn.
Store norske leksikon uttaler at «organisasjonen har mye felles med (...) Human-Etisk Forbund (HEF). Humanistene ønsker imidlertid å markere sin egen profil i forhold til HEF, med et mer åpent humanismebegrep som også kan inkludere mennesker med religiøs tro.» Humanistene uttaler selv at de viktigste forskjellene mellom Humanistene og HEF er at Humanistene «likestiller alle humanister – religiøse, ikke-religiøse og tvilende» og at de «har rom for bruk av kultur-/tradisjonsuttrykk i seremoniene».
Masja
Masja (originaltittel: Маша) er en russisk film fra 2004, regissert av Sergej Tkatsjov.
Handling
Masha reiser fra Moskva til Paris hvor faren hennes bor. De har ikke sett hverandre siden Masha var et lite barn.
Men farens nye kjæreste, Natasha, hjelper dem å forstå hverandre bedre - og faren blir også tvunget til å tenke nytt om livet sitt.
Laserdisc
Laserdisc (forkortet som LD) er et hjemmevideoformat og det første kommersielle optiske lagringsmediet. Den ble solgt under navnet «Discovision» fra 1978.
Det ble i utgangspunktet lisensiert, solgt og markedsført som MCA DiscoVision i Nord-Amerika i 1978. Selv om formatet var i stand til å tilby høyere kvalitet på video og lyd enn rivalene i forbrukermarkedet som VHS og Betamax, klarte aldri Laserdisc å oppnå utbredt bruk i Nord-Amerika, hovedsakelig på grunn av de høye kostnadene for selve avspilleren og tilhørende videoer, og manglende evne til å ta opp TV-programmer. Det var ikke et populært format i Europa og Australia når den først kom ut, men var populært på 1990-tallet. Formatet var imidlertid mer populært i Japan, og i de mer velstående områdene av Sørøst-Asia, slik som Hongkong, Singapore og Malaysia, og var utbredt i utleievideomarkedet i Hongkong i løpet av 1990-tallet. Overlegen video-og lydkvalitet gjorde det til et populært valg blant filmentusiaster i løpet av sin levetid. Teknologiene og konseptene bak Laserdisc var grunnlaget for senere optiske mediaformater, som Compact Disc (CD), DVD - og Blu-ray (BD).
Laserdisc-teknologien var forløper for og ble anvendt i de senere cd- og dvd-diskene. Den alminnelige Laserdiscen har en diameter på 30 cm, i motsetning til cd/dvd-ene som har en diameter på 12 cm.
Mange Laserdisc-avspillere kunne også spille av cd-er, og noen av dem kunne også spille av dvd-er.
Baard Iversen
Baard Iversen (født 22. september 1836 i Aukra i Romsdal, død 15. mars 1920 i Trondhjem) var en norsk kjøpmann og politiker (H). Han var Trondhjems varaordfører i 1892 og drev en utstrakt handels-, shipping- og spedisjonsvirksomhet i byen. Hans store innsats for anleggelse av Dovrebanen har gitt ham tilnavnet «Dovrebanens far».
Han var bondesønn på Fangholen i Julsundet, og tok handelsutdannelse på fritiden etter å ha flyttet til Ålesund for å arbeide som dreng og butikkbetjent i 1854. I 1862 fikk han borgerskap i Trondhjem, hvor han etablerte en egen forretning med agentur i papir, konvolutter og klær, men i hovedsak kolonialvarer. Videre i 1860-årene utvidet han til grossisthandel i mel og sukker. Iversen gikk siden også inn i shipping, og grunnla Trondhjems Dampskibsselskab, som var i virke 1888–1898. I 1906 registrerte han spedisjonsfirmaet B. Iversen & Co., som var agent for blant andre Wilh. Wilhelmsen, Fred. Olsen & Co. og Den norske Amerikalinje. Han var bosatt i Strinda fra 1890, visstnok for å slippe flere verv, og overlot firmaet til svigersønnen Trygve Marstrand Jørgensen i 1915.
Iversen var en aktiv deltager i organisasjoner og det offentlige liv. Han var blant annet formann i Detaillistforeningen 1873–1880, direksjonsformann i Trondhjems Handelsbank 1870–1917, formann i Trondhjems Handelsstands Forening, direksjonsformann i Trondhjems Fiskeriselskab, direksjonsformann i A/S Trondhjems Frilager, valgmann 1882–1891, medlem av Norges Banks representantskap 1893–1897, medlem av Den Norske Handelsstands Fællesforenings hovedstyre 1894–1900, direksjonsmedlem i Trondhjems Sparebank 1897–1917 og formann i Trondhjems Handelskammer 1911–1918. I 1883 var han med på å stifte Grundlovsforeningen i Trondhjem, og møtte på Stortinget som vararepresentant fra Trondhjem og Levanger i 1893. Iversen var medlem av Trondhjem bystyre og formannskap 1881–1892, herav varaordfører i 1892, og hadde opprettelsen av flere offentlige parker og en kommunal pensjonskasse, foruten næringslivets vilkår, blant sine fremste kampsaker.
Han var ridder av 1. klasse av St. Olavs Orden fra 1900 og kommandør fra 1910, æresmedlem i Trondhjems Handelsstands Forening fra 1903 samt æresmedlem i Trondhjems Fiskeriselskab fra 1918. I 1966 ble Baard Iversens vei på Sluppen i Trondheim oppkalt etter ham.
Pachydesus
Pachydesus er en slekt av små løpebiller.
Utbredelse
Slekten er utbredt i det sørlige Afrika.
Sergej Tkatsjov
Sergej Nikolajevitsj Tkatsjov (Сергей Никола́евич Ткачёв; født 1965) er en russisk regissør.
Liste over kulturminner i Sør-Odal
Liste over kulturminner i Sør-Odal er en oversikt over fredede og/eller bevaringsverdige bygninger og elementer i Sør-Odal. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Hyphaenia
Hyphaenia er en slekt av biller som tilhører familiegruppen bladbiller (Chrysomelidae). Det er kjent 53 arter.
Levevis
Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år. De voksne billene flyr godt og kan forflytte seg over betydelige avstander.
Alaska Range
Alaska Range er en 650 kilometer lang fjellkjede i den amerikanske delstaten Alaska. Fjellkjeden strekker seg fra Aleutian Range på Alaskahalvøya i den sørvestlige delen av delstaten, og fortsetter i en bue nesten til grensen av det kanadiske territoriet Yukon i øst. Her avgrenses Alaska Range av fjellkjedesystemet Pacific Coast Ranges.
Det finnes mange naturreservater i Alaska Range, blant annet Denali nasjonalpark i nordvest, som ble grunnlagt i 1917, samt den 16 308 km² store Lake Clark nasjonalpark i sørvest. Wrangell-St. Elias nasjonalpark, som er en del av UNESCOs verdensarvliste sammen med den kanadiske Kluane nasjonalpark og verneområde, hører stort sett til Saint Elias Mountains (del av Pacific Coast Ranges).
Rabab Cheddar
Rabab Cheddar (født 7. mars 1991) er en marokkansk bokser.
Hun representerte Marokko under Sommer-OL 2020 i Tokyo, hvor hun ble utslått i første runde.
Charles Albert Gobat
Biografi
Etter 1882 ble han stadig mer engasjert i politikk og særlig utdannelse. Han ble dette året utnevnt som undervisningsinspektør i Bern, et verv han beholdt i tretti år. Han ble samme år innvalgt i kantonen Berns folkeforsamling. Fra 1888 til 1890 var han medlem av Kantonrådet, overhuset i Sveits' nasjonalforsamling, og fra 1890 og til sin død var han medlem av Nationalrat, underhuset og Sveits' lovgivende forsamling.
Som politiker var Gobat en liberal og moderat reformator. I 1902 fikk han innført et prinsipp om at tvister om tolkningen av kommersielle traktater skulle behandles i Den faste voldgiftsdomstolen i Haag.
Gobat var i 1892 president for den fjerde kongress i Den Interparlamentariske Union i Bern. Kongressen vedtok Bern som hovedsete og Gobat ble ansatt som direktør i Det interparlamentariske byrå. Han ble i stillingen i sju år. I 1902 ble han belønnet med Nobels fredspris for sin «eminente praktiske administrasjon av Den interparlamentariske union».
Gobat døde på post. Under en fredskonferanse i Bern i 1914 falt han om, mistet bevisstheten og døde en time senere.
Gambias flagg
Gambias flagg består av en horisontal trikolor av rød, blå og grønn. Fargene separeres av hvite striper. Den røde toppen symboliserer solen, det blå midtpartiet symboliserer Gambiaelven som flyter gjennom landet. Det grønne bunnpartiet symboliserer landet og skogen i Gambia. De hvite stripene symboliserer fred.
Nic Waal
Nic Waal (født Caroline Schweigaard Nicolaysen 1. januar 1905 i Kristiania, død 28. mai 1960) var en norsk lege og foregangsperson innen barnepsykologi og barnepsykiatri.
Biografi
Hun tok artium i 1923 og ble cand.med. i 1930. Etter turnustjeneste tok hun spesialistutdanning i psykoanalyse i Berlin. Både før og etter dette gikk hun selv i psykoanalyse, både terapeutisk og didaktisk, blant annet hos Harald Schjelderup og Wilhelm Reich. Hun ble godkjent psykoanalytiker i 1933 og spesialist i psykiatri 1951 og i barnepsykiatri 1953.
Hennes offentlige virksomhet begynte allerede i studietiden, med foredrag om familieplanlegging og seksuell frigjøring. Som privatpraktiserende lege i Oslo 1932-1939 ble hun gjenstand for en Chat Noir-vise: «Fru Nic Hoel har psykoanalysert meg, har ‘a psykoanalysert deg?».
Hun hadde ulike stillinger innen psykiatri ved sykehus i Oslo 1939-1954. I 1951 åpnet hun i Oslo Dr. Waals institutt for barn med tilpasningsvanskeligheter, Norges første tilbud innen barnepsykiatri. Instituttet ble utvidet i 1953 og kalt Nic. Waals Institutt. Hun ledet instituttet til sin død i 1960.
I 1940- og 1950-årene var hun med i redaksjonsrådet til tidsskriftet Kvinnen og Tiden.
Ekteskap og barn
Nic Waal var gift med forfatteren Sigurd Hoel 1927-1936. Hun var også gift med Wessel Waal fra 1937 og hadde to barn med ham, Berit og Helge. I 1951 giftet hun seg med lege Axel Helju, et ekteskap som varte til 1954. I oppveksten og studietiden pleiet hun omgang med Trygve Braatøy, Trygve Bull, Karl Evang og Erling Falks Mot Dag-krets.
Motstandsarbeid under andre verdenskrig
I 1929 oversatte hun kriminalromanen Morderen i den kinesiske eske (av E.C. Bentley) til norsk.
EM i friidrett 1994 – 5 000 meter menn
Dette er de offisielle resultatene i øvelsen 5000 meter herrer ved EM i friidrett 1994 i Helsingfors, Finland. Finalen ble avholdt 14. august.
Norge var ikke representert i øvelsen.
Viktor Subkov
Viktor Aleksejevisj Subkov russisk:Виктор Алексеевич Зубков (født 24. april 1937 i Rostov-na-Donu, død 16. oktober 2016 i St. Petersburg) var en sovjetisk basketballspiller som deltok i de olympiske leker OL 1956 i Melbourne og 1960 i Roma.
Subkov vant en olympisk sølvmedalje i basketball under OL 1952 i Helsingfors. Han var med på det sovjetiske laget som kom på andreplass i basketturneringen bak USA. Det var fjerde gangen som basketball sto på det olympiske programmet, femten lag deltok i turneringen som ble avviklet i perioden 22. november til 1. desember 1956. Sovjetunionen vant semifinalen over Frankrike med 56-49, men i finalen tapte de mot USA med 55-89. Subkov spilte seks kamper og scoret 13 poeng for Sovjetuniojnen under OL-turneringen.
Fire år senere, under OL 1960 i Roma, vant han sin andre olympiske sølvmedalje i basketball med Sovjetunionen.
Ancognatha vexans
Ancognatha vexans er en bille som hører til gruppen hornbiller i familien skarabider (Scarabaeidae).
Utseende
En middelsstor (ca. 25 millimeter), avlang, blank, rødbrun hornbille. Hver dekkvinge én avlang, svart flekk på "skuldrene", i tillegg en flekk nær midten og én i spissen. Den har ikke horn på hodet eller groper på pronotum, som vanlig hos Cyclocephalini kan hannen kjennes på at den har utvidete forføtter og særlig påfallende store klør på forbeina. Undersiden er tett kledt med korte, bleke hår. Hodet har en rundet "snute" med markert rand. Beina har svarte "knær", spissen av leggene og føttene er også svarte.
Levevis
De fleste av artene lever i høyereliggende områder. De kommer gjerne til lys om natten. Forøvrig er lite kjent om biologien deres.
Immobilitet
Immobilitet er innenfor sykepleie en manglende evne til å fritt bevege og utfolde seg, og er som regel en følge av sykdom eller innleggelse ved sykehus eller sykehjem. Immoblitet har negativ innvirkning på menneskets fysiske, psykiske og sosiale helse, og graden av innvirkning er varierende med varigheten. Forebygging av immobilitet og effektene av immobilitet er en sentral del av klinisk sykepleie.
Sengeleiets komplikasjoner
Sengeleiets komplikasjoner er en fellesbetegnelse på effektene av immobilitet, og omfatter
Sengeleiets komplikasjoner kan ramme alle, men en del tilstander gjør en mer utsatt. Disse omfatter
Niklas Landin
Niklas Landin Jacobsen (født 19. desember 1988 i Søborg) er en dansk håndballspiller, som er målvakt for.
Han fikk sin debut på Danmarks herrelandslag i håndball i 2008, og har vært med som målvakt både i VM 2009, EM 2010, VM 2011, EM 2012, VM 2013, EM 2014, VM 2015, EM 2016, VM 2017, EM 2018 og VM 2019. Fra sesongen 2023/2024 spiller han for Aalborg Håndbold Han tok gull under EM 2012, OL 2016 og VM 2019.
Silvia Cartwright
Silvia Rose Cartwright (født 7. november 1943 i Dunedin på New Zealand) var New Zealands andre kvinnelige generalguvernør. Hun var generalguvernør på New Zealand fra 2001 til 2006.
Cartwright ble i 1989 utnevnt til dame kommandør av Order of the British Empire, ble derved adlet og fikk retten til å føre tiltaleformen Dame foran sitt navn. Hun er også tildelt Dronningens tjenesteorden og ble i 2001 utnevnt til første følgesvenn av New Zealands fortjenstorden.
Alti Rauma
Alti Rauma er et kjøpesenter på Øran i Åndalsnes, like ved E136. Senteret har rundt 15 butikker innen flere bransjer, inkludert apotek, dagligvare med ferskvareavdeling, blomster, sport og spisested. I tillegg har kjøpesenteret 125 gratis parkeringsplasser. I 2019 åpnet Hotel Geist i tilknytning til senteret.
19. september 2019 endret senteret navn fra Raumasenteret til Alti Rauma, og ble en del av kjøpesenterkjeden Alti. Senteret er forvaltet av Alti Forvaltning AS, og eies av Norutbygg AS, Kroken AS og NorgesGruppen.
Rhône-Alpes Isère Tour
Rhône-Alpes Isère Tour (til og med 2005 Tour Nord-Isère) er et landeveisritt arrangert årlig i franske Rhône-Alpes.
Utgavene 1991-2004 var forbeholdt amatører. Siden 2005 er det organisert som et UCI-ritt på nivå 2.2.
Ris (Oslo)
Ris er et boligstrøk i bydel Vestre Aker. Det ligger nord for Vinderen og har fått navn etter Ris gård. Holmenkollbanen har et stoppested her, Ris stasjon, som ligger inntil Ris kirke på Holmenkollbanen.
Ris ungdomsskole og Ris skolevei, som skolen ligger i, ligger på Vinderen.
Beliggenhet
Ris grenser til Vinderen i sørøst, Slemdal i nord, og Grimelund i vest.
Grinnell College
Grinnell College er et privat, ikke-religiøst universitet i Grinnell i delstaten Iowa, USA. Det ble grunnlagt i 1846 og har om lag 1 600 studenter. Skolepengene (2006) er US$ 29 030. Høyeste gradstildeling er Bachelor.
Grinnell College ble grunnlagt av settlere fra New England med sterkt sosialt engasjement, og utstedte noen av de aller første bachelor-gradene vest for Mississippi i 1854. Under New Deal utdannet Grinnell College sentrale administratorer for dette kriseprogrammet.
Rangeringer
U.S. News & World Report rangerte Grinnell College som nummer 19 blant liberal arts-collegene i USA i 2015, Forbes plasserte det på 65.-plass blant alle colleger i USA, mens Washington Monthly rangerte det som nr. 17 av amerikanske liberal arts-colleger i 2014.
Grinnell College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Selvorganisert selvhjelp
"Selvorganisert selvhjelp har som utgangspunkt at alle mennesker har ressurser i seg som kan aktiveres, gjenerobres og mobiliseres når livsproblemer oppstår. Dette ligger til grunn for all formidling av selvorganisert selvhjelp. Derfor har selvorganisert selvhjelp et helseperspektiv som kan brukes i selvhjelpsgrupper og ellers i livet. ....Selvorganisert selvhjelp er å ta utgangspunkt i at livsproblemer også kan være en kunnskapskilde og drivkraft for positiv endring."
Denne beskrivelsen er hentet fra Nasjonal plan for selvhjelp, utarbeidet av Helsedirektoratet. Helsedirektoratet ser på selvhjelp og selvorganisert selvhjelp i et folkehelseperspektiv der fysisk og psykisk helse er likestilt. Selvhjelpsbegrepet er nært beslektet med empowerment-begrepet. Selvhjelp handler om å håndtere problemer i hverdagen på en måte som gjør at mestring og livskvalitet øker.
Selvorganisert selvhjelp
Selvorganisert selvhjelp er relevant både helsefremmende, forebyggende og rehabiliterende, samt som et supplement til behandling og uavhengig av en eventuell diagnose. Selvorganisert selvhjelp er en forståelse – en måte å tenke på og en måte å tilnærme seg problemer på, en bevisstgjøringsprosess og en aktiv tilnærming til å gjøre nødvendige endringer i livet. Målet med selvhjelpsarbeidet er å jobbe for å få en bedre livskvalitet og øke den enkeltes mulighet for å delta i samfunnet.
Det handler om å bevisstgjøre tanker og holdninger, og styrke evner og muligheter til å delta i sin egen endringsprosess bl.a. ved å ta ansvar for egen livssituasjon. All endring starter hos den det gjelder. Hver og en av oss har erfaringskunnskap om eget livsproblem, og vi har egne ressurser vi kan og må bruke for å få det bedre (egenkraftmobilisering). Selv om vi ofte ikke selv er skyld i problemene vi har, så har vi ansvaret for hvordan vi håndterer følelsene rundt problemet. Å sitte i førersetet er en forutsetning for å ta styringen – uansett om jeg vil ta tak i problemet på egen hånd, snakke med venner, familie, andre som har problemer, gå i en selvhjelpsgruppe eller be om hjelp fra det offentlige. Vi kan bruke selvhjelpsforståelsen alene, eller sammen med andre, for eksempel i selvhjelpsgrupper.
Selvorganiserte selvhjelpgrupper
En selvorganisert selvhjelpsgruppe kan være sammensatt av mennesker med det samme problemet, men det er ingenting i veien for at deltakerne har forskjellige problemer som utgangspunkt for deltakelse. Dette finnes det mange års erfaring på. Selvhjelp kan brukes av alle uavhengig av alder, kjønn, problem, med eller uten en definert sykdom eller lidelse. For å delta må du ha egen motivasjon til å gjøre en endring i livet. Det er gratis å delta, men koster vilje og krefter. Gruppene blir ofte satt i gang av en igangsetter, og leder deretter seg selv i et gjensidig og likestilt fellesskap, med utgangspunkt i anbefalte rammer og prinsipper for møtene.
Selvhjelpsprosessen
Selvhjelpsprosessen bygger på disse elementene:
Philetaerius
Philetaerius er en slekt av biller som hører til underfamilien storkortvinger (Staphylininae) i familien kortvinger (Staphylinidae).
Utseende
Nokså store, slanke, blanke, svarte kortvinger, ligner mye på slekten Ocypus. Hodet er bredt rundet med små fasettøyne og ganske kraftige, sigdformede kjever. Antennene er nokså korte og perlekjede-formede. Pronotum er rundet, dekkvingene små, tydelig kortere enn pronotum, bakkroppen litt spoleformet. Dekkvingene er brune, blanke og glatte. Beina er brune, korte og kraftige.
Goniaceroides
Goniaceroides er en slekt av små, rødlige eller brunlige køllebiller.
Utseende
Små (gjerne 1,5-2 millimeter), brunlige køllebiller med svært kraftige, klubbeformede antenner.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.
Utbredelse
Slekten er utbredt i Sør-Amerika (Argentina).
Overseas Shipholding
Overseas Shipholding Group, Inc. nyse: OSG er et børsnotert tankskipselskap i USA. I april 2022 var selskapet det fjerde største tankskipselskapet i verden.
OSG har kontorer i Athen, Houston, London, Manila, Newcastle, New York, Philadelphia, Quebec, Singapore og Tampa med nesten 4000 sjø- og landbaserte ansatte.
Tokke (andre betydninger)
Tokke kan vise til:
Pastourelle
Pastourelle er diktsjanger fra middelalderen. Gjennomgangsmotivet i pastourellene er en scene der ei gjeterjente blir oppvarta av en forfører – som oftest av høyere byrd. Scenen ender med et avslag, eventuelt en voldtekt, eller den får en lykkelig utgang.
Daiki Hashioka
Karriere
Daiki Hashioka startet sin karriere i Urawa Red Diamonds i 2017.
Landslaget
Den 10. desember 2019 fikk han sin første landskamp for mot.
Hallelesis
Hallelesis er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Middelsstore, brunlige sommerfugler med avrundede vinger. Oversiden av vingene er hvit med brune kanter. Undersiden er blekbrun med litt vage, brune tverrstreker og små øyeflekker langs ytterkanten.
Levevis
Hannene utmerker seg ved å ha et par hårpensler som kan vrenges ut på bakkroppsspissen. Disse fungerer trolig for å spre feromoner.
Utbredelse
Slekten er utbredt i det vestlige og sentrale Afrika, fra Sierra Leone til Angola.
Hagebruk
Kjøkkenhage er i eller ved et hjem; ofte i hagen. Hagebruk foregår også i grøntområder som parker, offentlige (botanisk hage eller zoologisk hage), fornøyelsespark og temaparker, langs transportveier og omkring turistattraksjoner og hoteller.
Innendørs hagebruk er dyrking av stueplanter i et hjem eller bygning, som oftest et veksthus.
Container hagebruk er dyrking i potter, hengende kurver og blomsterkasser. Container hagebruk er vanligvis brukt i atrium og på balkonger, patios, and roof tops.
Thripidae
Thripidae er en gruppe (familie) av insekter som tilhører ordenen trips (Thysanoptera). Trips er små insekter mellom 0,5 og 1,5 cm lange, men de fleste er under 5 millimeter. I Norge er det funnet 65 arter. I verden er det omtrent 2000 arter, i Europa litt under 300. Thripidae omfatter de fleste artene i underordenen Terebrantia.
Utseende
Stort sett små til middelsstore, slanke trips. Hodet er gjerne forholdsvis kort og bredt. Antennene har seks til ni ledd, sansehårene på det tredje og fjerde leddet er vanligvis Y-formede. Hodet har vanligvis tre par børster rundt punktøynene. Pronotum har vanligvis to par børster ved bakhjørnene. Forvingen har vanligvis to lengdeårer, og bølgende hårfrynser langs bakkanten. Vingene kan være fullt utviklede, mer eller mindre reduserte eller helt borte. Hannene er oftere vingeløse enn hunnene. Bakkroppsspissen er ikke trukket ut til et rør.
Liv og utvikling
Mange av disse artene lever i blomster, andre på blader og noen kan finnes begge steder. Noen få arter er rene rovdyr som eter midd og andre smådyr, andre kan ta både plantekost og smådyr. Utviklingen går gjennom to larvestadier og to puppestadier, sistnevnte på bakken. De fleste artene har både hanner og hunner, men hannene er ofte sjeldne. Hos noen arter og mange populasjoner er hanner ukjente og man har bare parthenogentiske hunner.
Skadedyr og nyttedyr
Denne familien omfatter de fleste av de tripsene som er regnet som brysomme skadedyr. De kan suge planter for så mye plantesaft at bladene visner, men mer problematisk er det ofte at de sprer virus til plantene. Noen av de potensielt skadelige artene kan også opptre som nyttedyr ved at de spiser spinnmidd fra plantene. På den andre siden antar man at noen av disse artene som lever på blomster er viktige pollinatorer, blant annet Ceratothrips ericae på røsslyng.
Missourisynoden
Mer konservative lutherske grupperinger som f. eks. Wisconsinsynoden har kritisert Missourisynoden fremfor alt for en slapp praksis i spørsmålet om kirkefellesskap, og for å tillate grupper innfor samfunnet som avviker fra den lutherske læren.
Concordia Lutheran Conference og Lutheran Churches of the Reformation er mindre, sterkt konservative lutherske samfunn med røtter i LCMS.
Igry motylkov
Igry motylkov (originaltittel: Игры мотыльков) er en russisk film fra 2004, regissert av Andrej Prosjkin.
Missourisynoden
Utdannelsesinstitusjoner
Kirkesamfunnet driver to presteseminarer, Concordia Seminary i St. Louis, Missouri, og Concordia Theological Seminary i Fort Wayne, Indiana. Dessuten driver LCMS et universitetssystem, Concordia University, med college på flere plasser i USA.
Igry motylkov
Handling
Filmen forteller om en ung rockemusiker, som blir invitert til hovedstaden for å delta i finalen på en musikk-konkurranse som skal sendes på TV.
Men kvelden før avreise stjeler han, sammen med noen venner, en bil som tilhører noen andre. Plutselig skjer en ny tragedie, når de skyter en mann.
Patrick Marleau
Han tilbrakte sine første 19 sesonger i San Jose Sharks, fra 1997 til 2017. Deretter spilte han to sesonger i Toronto Maple Leafs, fra 2017 til 2019. Han ble tradet til Carolina Hurricanes i 2019, men hensikten var da at kontrakten skulle kjøpes ut og slik at han kunne returnere til moderklubben i San Jose. I 2019 signerte han så en ettårskontrakt med Sharks og ble gjenforent med mange av sine tidligere lagkamerater, deriblant mangeårig rekkekamerat Joe Thornton.
Marleau ble draftet som nummer to i draften 1997 av Sharks. Han har per desember 2019 spilt nesten 1700 grunnspillkamper i NHL og scoret flere enn 550 mål. Siden Marleau kom til Sharks på slutten av 1990-tallet har laget etablert seg som et av de stabilt beste lagene i NHL, selv om de aldri har vunnet Stanley Cup.
Karriere
Patrick Marleau's junior-hockey karriere førte han til Seattle Thunderbirds der han spilte to sesonger. I sitt rookie år (1995–96) overrasket Marleau ved å stoppe på 32 mål og 74 poeng og å lede laget sitt til playofftap mot Kamloops Blazers som hadde den fremtidige NHL-stjernen Jarome Iginla på laget. Serien endte 4-1 men Seattle tok 3 av tapene til overtid før Blazers vant.
Under 1996–97 sesongen ble Marleau utnevnt til kaptein for Thunderbirds og ledet dem til en andreplass (bak Portland) i Western Hockey League's Western Conference. I grunnserien stoppet Marleau på 51 mål og 125 poeng og avsluttet i WHL's topp-3 i begge kategorier. I sluttspillet ledet Marleau Thunderbirds til ett Western Conference Championship, og kom på andreplass i WHL's Player of the Year avstemningen hvor han tapte kun for Peter Schaefer som spilte for Brandon Wheat Kings.
Han ble draftet i første runde som andremann totalt av San Jose Sharks i NHL Entry Draft 1997, bak senere lagkamerat Joe Thornton. Marleau lærte å kombinere sitt offensive talent med defensiv kvalitet fra tidligere Sharks hovedtrener Darryl Sutter. Han nådde 500 poeng mot Phoenix Coyotes den 14. november 2007.
Han var kaptein for Sharks hele andre halvdel av 2003–04 sesongen fulgt av en roterende kaptein. Da treneren Ron Wilson gikk etter ny kaptein, anbefalte tidligere kaptein Alyn McCauley ham til å gi kapteinsbinnet til Marleau. Den nye kapteinen gikk helt til å matche karriere-beste med 57 poeng fra 2002–03.
Marleau har i flere enn 15 sesonger vært en av Sharks' viktigste spillere. Hans prestasjoner på isen, samt hans sympatiske vesen, har gjort ham svært populær blant fansen til Sharks.
Både i 2010 og 2014 ble han plukket ut på det stjernespekkede OL-laget til Canada, hvor han ved begge anledninger vant gull. Sammen med rekkekamerat Joe Thornton har han likevel stadig til gode å vinne Stanley Cup.
I 2014 signerte Marleau en ny treårskontrakt med Sharks. Ved utløpet av denne kontrakten vil Marleau ha spilt 20 sesonger for samme NHL-klubb.
2. juli 2017 skrev han som unrestricted free agent på en treårsavtale med Toronto Maple Leafs.
Den 22. juni 2019 ble han tradet til Carolina Hurricanes. Den 27 juni 2019 kjøpte Hurricanes han ut av kontrakten. Han signerte igjen for San Jose Sharks i oktober 2019 og scoret to mål i sin første kamp tilbake, mot Chicago Blackhawks.
Tsukasa Morishima
Tsukasa Morishima (født 25. april 1997) er en japansk fotballspiller.
Karriere
Tsukasa Morishima startet sin profesjonelle karriere i Sanfrecce Hiroshima i 2016.
Cyclommatus princeps
Utseende
En middelsstor (hannen 24-36 millimeter lang), avlang, rødbrun hjortebille uten metallisk glans. Hode og forkropp er rødbrune med tre svarte lengdestriper på pronotum, dekkvingene brungule med svarte "skuldre". Store hanner har kraftige mandibler, hver mandibel har en kraftig tann ved roten og én tann lenger ute. Hos små hanner er mandiblene mye mindre og sagtakkede i hele lengden. Antennene er ganske lange og tynne, omtrent så lange som hodets bredde. Pannen er rundet innbuktet i midten. Hodet har ikke sidekjøler, men store hanner har noen korte, kraftige lengdefurer bak fasettøynene. Pronotum utvider seg lite forover, forkanten er svart. Dekkvingene er blanke uten synlig punktering. Beina er slanke, lårene røde. Hunnen er mindre enn hannen, uten forstørrede kjever, pronotum har tre svarte lengdestriper og "skuldrene" er svarte.
Levevis
Larvene utvikler seg i råtne trestammer.
Utbredelse
Arten er utbredt i Vietnam.
Hylkje
Hylkje er et sted som tilhører Åsane bydel i Bergen kommune i Hordaland. Stedet ligger ved Sørfjorden, på nordøstsiden av Bergenshalvøyen. E39 går gjennom Hylkje. Navnet Hylkje er et dialektord for en treamber til å bære melk i på ryggen, og henspiller på landskapets form.
På Hylkjeneset ligger Åsane folkehøgskole, som åpnet i 1966 og eies av IOGT i Norge. Ved utløpet av Hylkjeelven (Haukåsvassdraget) i Hylkjevågen har det vært drevet møllebruk og senere ullspinneri. Lokalene etter ullspinneriet huser i dag motorsykkelklubben Old Timers MC.
Den glade pessimisten
Den glade pessimisten er et musikkalbum med Ragnar Olsen og Sverre Kjelsberg, utgitt i 1987.
Hylkje
Hylkje omfattes av grunnkretsene Hylkje og Almås, med totalt 1 324 innbyggere 1. januar 2012, og et samlet areal på 3,77 km². Hylkje ble regnet som et eget tettsted, inkludert tettbebyggelsen ved Breistein i sør, inntil 2012, da beregningsmetodikken ble endret, og det ble slått sammen med Bergen tettsted.
I området ligger også gårder oppdelt i flere bruk: Hylkje, Tuft og Almås med de kulturhistoriske Almåsgårdene.
Ortopediingeniør
Under arbeidet med framstilling og tilpasning av de ortopediske hjelpemidlene arbeider ortopediingeniøren med lege, fysioterapeut, ergoterapeut og i svært stor grad med pasienten selv.
Ortopediingeniøren har kunnskap og ferdigheter innenfor tekniske, medisinske, sosiale og samfunnsfaglige områder. Den tekniske delen består i å ta mål lage avstøpninger og konstruere hjelpemidlene, disse blir så prøvd og tilpasset. Selve framstillingen er det ortopediteknikere som foretar.
Marcelat Sakobi Matshu
Marcelat Sakobi Matshu (født 29. mars 1996) er en kongolesisk bokser.
Youngblood
Youngblood er en amerikansk romantisk drama- og ungdomsfilm fra 1986 med Rob Lowe i hovedrollen. Andre sentrale roller spilles av Patrick Swayze, Cynthia Gibb og Ed Lauter. Regien er ved Peter Markle.
Handling
Dean Youngblood (Rob Lowe) er en talentfull, ung ishockeyspiller som drømmer om å spille profesjonell ishockey. Mot alle odds får han muligheten til å realisere sine drømmer. Han gjør suksess på det nye laget, men det oppstår spenninger mellom ham og treneren når han innleder en romanse med hans vakre datter.
Han blir etterhvert etablert i laget, men det Youngblood ennå ikke har skjønt er at han må lære å sloss før han kan tenke på noen framtid som proff. Når så hans gode venn, Derek (Patrick Swayze), blir alvorlig skadet av en hockey-bølle, mister han lysten på idretten. Desillusjonert flytter tilbake til hjemgården, men får etterhvert hjelp fra sin storebror til å gjenvinne motivasjonen. Dette, kombinert med tanken på hevn, bringer han tilbake på laget.
Filmanmelderne og publikum
Filmen innbrakte $15,5 millioner i USA, $1,8 millioner i Tyskland og 8,8 millioner kroner i Sverige. Det er ukjent hva den innbrakte på verdensbasis.
I Norge
Dagbladets anmelder gav den terningkast to og beskrev den som et forutsigbart ungdomsdrama.
Priser
Filmens fotograf (Mark Irwin) vant en CSC Award ved Canadian Society of Cinematographers Awards i 1986.
Hoplitopales
Hoplitopales er en slekt av biller i familien snutebiller (Curculionidae). .
Utseende
Små, mørke snutebiller, kroppsformen kort sylindrisk. De har lang snute og store fasettøyne, beina er middels lange (ikke påfallende lange som hos mange andre Conoderinae).
Levevis
For de fleste av de tropiske artene er lite kjent om biologien, men disse billene ser ut til å være tallrike i trekronesjiktet i tropisk regnskog. Man finner ofte billene på død ved og løvverk. Det er kjent at larvene kan utvikle seg i død ved, i bladstilker (på tropiske planter med store blader, blant annet slekten Cecropia), som bladminerere og i frø. Noen få arter er kjent som skadedgjørere, blant annet på bomull. Hos noen arter kjemper hannene om hunnene, de har da gjerne spesielle strukturer (spydlignende pigger, lange bein) som de bruker i denne kampen. Et uvanlig trekk er at de voksne billene av noen arter er svært kjappe og løper rundt på en måte som minner om enkelte fluer. Det vanlige hos snutebiller er at de voksne billene er ganske trege.
Cospatric av Northumbria
Cospatric (eller Gospatric) (død etter 1073) var jarl av Northumbria, eller av Bernicia, og senere en hersker over betydelige områder rundt byen Dunbar. Mens hans avstamning er usikker holdt hans etterkommere jarldømmet Dunbar, også kjent som jarldømmet March, i sørøstlige Skottland helt fram til 1435. Navnet er avledet fra cumbriansk språk og betyr «Sankt Patricks tjener».
Familie
I De skotske annaler (Scottish Annals) står det om Cospatric at han var en sønn av Maldred, som var sønn av Crínán av Dunkeld. Om dette er korrekt var Maldred åpenbart ikke sønnen til Crínáns kjente hustru Bethóc, datter av den skotske kongen Malcolm II av Skottland, ettersom Cospatric’ etterkommer aldri gjorde noe krav på den skotske tronen da de ga sin troskapsed til Den store saken hvor etterfølgelsen til det skotske kongedømmet etter at kong Alexander III av Skottland døde ble avgjort.
Alternativt, istedenfor å være etterkommeren av en halvbror av kong Duncan I av Skottland (Donnchad mac Crínáin) kan Cospatric ha vært den yngste sønn av jarl Uchtred den modige (død 1016). En annen rekonstruksjon vil gjøre Cospatric til sønnesønnen til Uchtreds vrakede første hustru Ecgfritha, datter til Aldhun, biskop av Durham, gjennom Sigrid, hennes datter med Kilvert, sønn av Ligulf.
Uansett hvem hans foreldre var er det åpenbart at Cospatric var en betydelig figur i Northumbria og Cumbria med tilknytninger til jarl Uchtred.
Verket Vita Ædwardi Regis (Livet til kong Edvard som hviler ved Westminster), som ble bestilt av dronning Edith for sin avdøde mann Edvard Bekjenneren, inneholder en opptegnelse om at Toste Godwinsson dro på pilegrimsferd til Roma. Den forteller hvordan en bande med røvere angrep Tostes følge i Italia og forsøkte å ta jarlen av Northumbria til fange. En ‘Gospatric’ «ble antatt (å være jarl Toste) på grunn av hans luksusklær og hans fysiske støpning, som var virkelig fornem», og således lyktes det å lure bandittene inntil hans identitet ble oppdaget mens den virkelige Toste klarte å komme seg i trygghet. Om dette er den samme Cospatric/Gospatric eller en slektning med samme navn har ikke vært mulig å slå fast med sikkerhet, men det er blitt foreslått at hans tilstedeværelse i Tostes gruppe var som et gissel like mye som han var en gjest.
Massakrene i nord
Etter at Vilhelm II av Normandie seiret over Harald Godwinson i slaget ved Hastings utpekte den nye normanniske kongen en Copsi eller en Copsig, en tidligere tilhenger av jarl Toste og som hadde vært i eksil med sin herre i 1065. Copsi hadde vært død i fem uker etter at han ble drept av Osulf II av Northumbria, sønnesønn av Uchtred den modige, og hadde installert seg selv som jarl. Etter at Osulf hadde vært jarl for mindre enn seks måneder ble han om høsten drept av noen overfallsmenn. På dette tidspunktet tilbød Cospatric en større sum penger til den nye normanniske kongen for jarldømmet. Cospatric hadde et visst slektskrav ved at han sannsynligvis var i slekt med Osulf og Uchtred. Kongen som var i ferd med å kreve inn store skatter aksepterte tilbudet.
Tidlig i 1068 oppsto det en serie med opprør i England. Kong Vilhelm reagerte med nådeløs presisjon og sprengte opprøret. Cospatric var blant lederne bak opprøret, sammen med Edgar Ætheling, Edwin, jarl av Mercia og hans bror Morcar. Kongens reprisaler kom ved at han fratok eiendommene til mange nordlige jordeierne og ga deres land videre til normanniske nykommere. For Cospatric betydde det at hans jarldømme ble fratatt ham og gitt til Robert Comine. Selv måtte han gå i landflyktighet i Skottland. Vilhelms autoritet, med unntak av mindre lokalt bråk fra opprørsfigurer som Hereward the Wake og Eadric den ville, strakte seg nådeløst over hele England.
Cospatric slo seg sammen med en invaderende hær av dansker, skotter og angelsakserer under Edgar Ætheling året etter. Selv om hæren ble beseiret klarte Cospatric å komme til en overenskomst med kong Vilhelm ved at han hadde erobret festning Bamburgh Castle. Overenskomsten ga Cospatric et pusterom fram til 1072 da den utstrakte ødeleggelsen av Northumbria, kjent som Massakrene i Nord-England, sendte befolkningen inn i den dypeste fortvilelse.
Landflyktighet igjen
Det ødeleggende året 1072 sørget også for at Cospatric mistet sitt jarldømme og han ble erstattet av Siwards sønn Waltheof. Cospatric måtte igjen gå i eksil i Skottland hvor han ble gitt store eiendommer rundt Dunbar og i Merse av kong Máel Coluim (Malcolm II av Skottland). Hans jarldømme eller mormaerdom som betegnelsen av i Skottland ble senere jarldømmet Dunbar eller March.
Cospatric overlevde ikke lenge i eksil i henhold til Roger av Hovedens krønike.
Cospatric er kjent for å ha hatt en datter ved navn Uchtreda som giftet seg med Donnchad (Duncan II av Skottland), sønn av kong Máel Coluim. Det antas at den jarl Cospatric som ble drept i Fanenes slag i 1138 var hans sønn.
T-Bone Walker
Aaron Thibeaux «T-Bone» Walker (født 28. mai 1910 i Linden i Cass County i Texas, død 16. mars 1975 i Los Angeles) var en USA-amerikansk bluesartist (gitarist, sanger, pianist og komponist). Han regnes som en av de sentrale pionerene innen bruk av elektrisk gitar.
Baggrunn
Walker var av afrikansk-amerikansk og cherokee-indiansk avstamning, og han vokste opp i et musikalsk hjem. Bluesartisten Blind Lemon Jefferson var en venn av familien, og Walker var ofte med som hjelpemann når denne var rundt på spilling.
Musiker
I 1929 debuterte Walker på plate med en single på Columbia, «Wichita Falls Blues»/«Trinity River Blues». Han opptrådte da under navnet Oak Cliff T-Bone. På midten av 1930-tallet spilte han på klubber i Los Angeles, tidvis som sanger og gitarist i jazzorkesteret til Les Hite.
På 1940-tallet og begynnelsen av 50-tallet kom en rekke plater med Walkers etter hvert veldefinerte «sound», blant annet «Mean Old World», «Call It Stormy Monday (But Tuesday Is Just as Bad)» og «T-Bone Shuffle». Etter dette blei situasjonen vanskeligere, idet publikum i stor grad svikta bluesen til fordel for soul og rock. Walker sleit også med alkoholproblemer. Mot slutten av karrieren gav han imidlertid ut et par kritikerroste plater, som I Want a Little Girl i 1968 og Good Feelin' i 1970 (Grammy-pris 1971).
Walker arbeidet hele tiden med toppmusikere, blant annet Teddy Buckner (trompet), Lloyd Glenn (piano), Billy Hadnott (bass) og Jack McVea (tenorsax).
Walker hadde mot slutten flere slag, og han døde av lungebetennelse i mars 1975. Han var gift med Vida Lee. De hadde tre barn sammen.
Innflytelse og omtale
Chuck Berry omtaler Walker og Louis Jordan som dem som har påvirka ham mest. Walker var også en tidlig helt for Jimi Hendrix, og flere av Hendrix' spesialiteter – som spilling med tennene – hadde Walker utført mye tidligere.
The Allman Brothers Band hadde «Stormy Monday» som et av sine favoritt live-nummer.
I 1980 ble Walker posthumt valgt inn i Blues Hall of Fame, og i 1987 i Rock and Roll Hall of Fame (kategorien «tidlig innflytelse»).
Bladet Rolling Stone har på ulike tidspunkt rangert ham som henholdsvis nummer 47 og nummer 67 på lister over tidenes gitarister.
Purpurmarihand
Purpurmarihand (Dactylorhiza majalis ssp. purpurella) er en totalfredet plante i orkidéfamilien (marihandfamilien).
Utseende
For flere er dette den peneste marihandarten. Den blomstrer rikt med mange purpurfarga blomster i aks. Selve planta blir ikke så høy, rundt 30 centimeter, med den er grov og har store, tjukke blader med ingen eller noen få flekker. Stengelen er hul.
Purpurmarihand har et ganske karakteristisk utseende, og skiller seg greit ut fra de andre norske i slekta Dactylorhiza, på norsk marihandslekta.
Systematikk
Purpurmarihand ble tidligere regnet som en egen art, Dactylorhiza purpurella. Den regnes nå å tilhøre arten kongsmarihand (D. majalis), og har status som underart. Hele kongsmarihand-gruppa er tetraploid og trolig oppstått ved hybridisering mellom de to diploide plantene engmarihand (D. incarnata) og skogmarihand (D. maculata ssp. fuchsii), koplet med dobling av kromosomtall.
Andre underarter av kongsmarihand i Norge er smalmarihand (ssp. sphagnicola) og lappmarihand (ssp. lapponica). I Sør-Sverige og Danmark vokser nominatunderarten ssp. majalis, som likner på purpurmarihand.